อาหารที่นี่เป็นแบบฟิวชั่นหน่อยๆ เพื่อนบอกว่าคล้ายร้านปลาดิบ (ไม่เคยไปซะด้วย) แต่ที่แน่ๆ อาหารร้านนี้อร่อยเลย บรรยากาศดี  มีโซนที่นั่งด้านนอกและห้องแอร์

ผมไปกันเกือบ 20 คน เลยได้โต๊ะด้านหลังร้าน อารมณ์เหมือนอยู่ในโรงรถ ฮ่าๆ   แต่ก็ดีเหมือนกัน คุยกันเสียงดังได้ ไม่ต้องกลัวว่าจะไปรบกวนคนอื่นมาก

ไปกันหลายคน เลยได้สั่งหลายอย่างมาก  แต่ที่ไม่พลาดคือต้องลองเมนู specials ให้หมด ... จากเท่าที่ลองแล้ว เมนู specials ของร้านนี้ เค้าคัดมาแบบเด็ดจริงๆ แฮะ
- เมี่ยงหมูย่าง
- เกี๊ยวซ่ากุ้ง (ตอนเห็นหน้าตาทีแรก นึกว่าเป็นขนมเบื้องซะงั้น
- เนื้อน่องลายย่างกับเยลลี่แจ่ว ..​ ทีแรกเห็นก้อนเยลลี่ นึกว่าน้ำพริกเผาซะงั้น อร่อยๆ
- เนื้อย่าง (จำชื่อเมนูไม่ได้ แต่ว่ามี วาซาบิ มาคู่อยู่ข้างๆ)
- Sticky chocolate pudding with ice-cream ... แหล่มเลยสำหรับของหวาน

Tiramitsu ไม่เวิร์คครับ รสชาติออกขมๆ มาก

รวมๆ แล้ว อาหารอร่อยจริงๆ แต่ราคาแพงไปซักหน่อย  เหมาะกับไปทางกันหลายๆ คน  จะได้สั่งได้หลายๆ จานมาลองชิม

ปล. ที่จอดรถต้องหาจอดตามข้างทางในซอย

